*Proiect*

**G U V E R N U L R E P U B L I C I I M O L D O V A**

**H O T Ă R Î R E**

nr. \_\_\_\_\_\_\_\_

din \_\_\_\_\_ \_\_\_\_\_\_\_\_\_\_\_ 2016

mun. Chişinău

**Cu privire la aprobarea modificărilor şi completărilor**

**ce se operează în unele Hotărîri ale Guvernului**

**-------------------------------------------------------------------------------**

Guvernul **HOTĂRĂŞTE:**

Se aprobă modificările şi completările ce se operează în unele Hotărîri ale Guvernului (se anexează).

**Prim-ministru Pavel FILIP**

Contrasemnează:

Ministrul afacerilor interne Alexandru JIZDAN

Ministrul justiției Vladimir CEBOTARI

Ministrul transporturilor

şi infrastructurii drumurilor Iurie CHIRINCIUC

Aprobate

prin Hotărîrea Guvernului nr.

din 2016

**Modificările şi completările ce se operează   
în unele Hotărîri ale Guvernului**

**1.** Hotărîrea Guvernului nr.1047 din 8 noiembrie 1999 „Cu privire la reorganizarea Sistemului informaţional automatizat de căutare „Automobilul” în Registrul de stat al transporturilor şi introducerea testării autovehiculelor şi remorcilor acestora” (Monitorul Oficial al Republicii Moldova, 1999, nr. 126-127, art. 1113), cu modificările și completările ulterioare, se modifică şi se completează după cum urmează:

1. La pct. 7 din Anexa nr. 2, textul ”se efectuează la prezentarea contractului în cauză,” se completează cu textul ,,a cazierul contravențional pentru autovehicule”.
2. La pct. 17 alineatul (1) din Anexa nr. 3, se completează în final cu textul ,,cazierul contravențional pentru autovehicule”.

**2.** Regulamentul privind evidenţa contravenţiilor în domeniul circulaţiei rutiere şi asigurarea accesului titularului permisului de conducere la informaţia despre punctele de penalizare, aprobat prin Hotărîrea Guvernului nr.493 din 14 august 2009 (Monitorul Oficial al Republicii Moldova, 2009, nr. 127­-130, art. 554), cu modificările și completările ulterioare, se modifică şi se completează după cum urmează:

1) Pct. 2, se completează cu noţiunea „cazier contravenţional pentru autovehicul” , cu următorul cuprins:

„**cazier contravenţional pentru autovehicul** – act eliberat de subdiviziunea specializată a Ministerului Afacerilor Interne, care conţine informaţia deţinută de organele Poliţiei despre cazurile de implicare a autovehiculului în comiterea accidentelor rutiere sau a altor contravenţii din domeniul circulaţiei rutiere, în privinţa cărora n-a expirat termenul de prescripţie de tragere la răspundere contravențională”.

2) Pct. 16, se modifică și va avea următorul cuprins:

„16. Cazierul contravenţional şi cazierul contravenţional pentru autovehicul se eliberează în scris solicitanţilor în ordinea eliberării cazierului judiciar persoanelor fizice şi juridice, conform Nomenclatorului serviciilor prestate contra plată de către subdiviziunile Ministerului Afacerilor Interne şi tarifele la acestea, aprobat prin Hotărîrea Guvernului nr.896 din 27 octombrie 2014 „Pentru aprobarea Nomenclatorului si tarifelor la serviciile prestate contra plată, precum si a Regulamentului cu privire la modul de formare si utilizare a mijloacelor speciale

ale subdiviziunilor Ministerului Afacerilor Interne, autorităţilor administrative şi instituţiilor din subordinea acestuia”.

1. Anexa nr. 1 la Hotărîrea Guvernului nr.896 din 27 octombrie 2014

„Pentru aprobarea Nomenclatorului şi tarifelor la serviciile prestate contra plată, precum şi a Regulamentului cu privire la modul de formare şi utilizare a mijloacelor speciale ale subdiviziunilor Ministerului Afacerilor Interne, autorităţilor administrative şi instituţiilor din subordinea acestuia” (Monitorul Oficial al Republicii Moldova, 2014, nr. 325-332, art.963), compartimentul „Serviciul tehnologii informaţionale", se completează cu poziţia 371 cu următorul cuprins:

,,

|  |  |  |
| --- | --- | --- |
| 371. | Eliberarea cazierului contravenţional pentru autovehicul | 1 zi –60 lei  10 zile – 30 lei |

”

**4.** Prezenta Hotărîre intră în vigoare la data de 1 ianuarie 2017.